Andreas Wahl

Andreas Solberg Wahl (født 1983) er en tyskfødt norsk sivilingeniør, programleder og formidler av naturvitenskap. Han har vært ansatt i NRK siden 2010 og er blant annet kjent som programleder i faktaprogrammet Folkeopplysningen. 

 Bakgrunn 
Andreas Solberg Wahl ble født i Bremen i Tyskland og vokste opp i Tønsberg, faren var ingeniør og moren barnelege. Wahl skrev mastergradsoppgaven sin på institutt for fysikk ved Norges teknisk-naturvitenskapelige universitet (NTNU) om et realfagsdidaktisk emne med oppgaven Kan du velge fysikk uten å vite hva det er? En undersøkelse av fysikkens posisjon i naturfaget.Kan du velge fysikk uten å vite hva det er? En undersøkelse av fysikkens posisjon i naturfaget    I 2008 begynte Wahl å publisere videobloggen/artikkelserien «Reale triks» i dagbladet.no, en serie som etter to år omfattet 51 episoder.Episodeliste til Reale triks  

I 2010 utga han eksperimentboka Nært,-sært,-spektakulært : 63 naturfaglige triks og eksperimenter.Nært,-sært,-spektakulært 63 naturfaglige triks og eksperimenter (flash) Siden har han gitt ut Fysikkmagi på Kagge forlag, og spørrebøkene Hvorfor smelter ost, men ikke skinke? og Hvorfor lukker vi øynene når vi nyser? på Vigmostad og Bjørke forlag. Wahl har også skrevet naturfagverkene Nova for ungdomstrinnet og Naturfag 8-10 sammen med biolog Erik Steineger.

I 2010 og 2011 deltok Wahl i det populærvitenskapelige underholdningsprogramet Lyngbø og Hærlands Big Bang i ekspertpanelet og representerete fysikkfaget.vitenwahl.no God Fysikk (Lyngbø og Hærlands Big Bang, NRK1)  I 2012, 2014, 2016, 2018 og 2020 var Wahl programleder for underholdningsprogramserien Folkeopplysningen på NRK1, som omhandlet saklig, men skeptisk og populærvitenskapelig forskning på ulike temaer. Fra september 2020 ble femte sesong av Folkeopplysningen sendt.

Wahl er også programskaper og programleder for Med livet som innsats på NRK1.Med livet som innsats på nrk.no Programformatet har siden blitt solgt til utlandet og har per 2017 blitt produsert i dansk og australsk versjon.https://www.dr.dk/tv/se/boern/ultra/med-livet-som-indsats/-/med-livet-som-indsats-3http://www.abc.net.au/tv/programs/todd-sampsons-life-on-the-line/ I 2021 overtok han som programleder i Klassequizen på NRK.

Både Folkeopplysningen og Med livet som innsats har vunnet Gullruten for beste livsstilsprogram, i henholdsvis 2015 og 2016.https://www.nrk.no/kultur/dette-er-gullruten-vinnerne-1.12352296Se alle Gullruten-vinnerne - TV2, 13. mai 2016

Wahl mottok i 2014 Mensa Norges pris for sitt arbeide med å opplyse folket og skape interesse for realfagene.

Wahl turnerer med de populærvitenskapelige foredragene «”Energisk - et vitenshow”», «Universet på 42 minutter» og «Vi er alle stjernestøv» og har hatt flere hundre fremføringer av disse. I 2016 og 2017 turnerte han landet med forestillingen Elektrisk.http://www.elektriskshow.no 

Under koronapandemien i 2020 startet Wahl en egen podkast kalt «Jøss‽», hvor han sammen med et lite panel med gjester presenterer deres historier om kule fenomener eller oppsiktsvekkende historier.

Wahl og Folkeopplysningen fikk i 2019 kritikk av Kringkastingsrådet for «valgmanipulasjon» i forbindelse med bruk av «falske nyheter og målrettede kampanjer» under et skolevalg ved Lillestrøm videregående skole. Et rådsmedlem hevdet programmet ikke bedrev «troverdig journalistikk».

I 2020 vant han TV 2s dansekonkurranse Skal vi danse.

 Bibliografi  
 Andreas Wahl Nært,-sært,-spektakulært : 63 naturfaglige triks og eksperimenter illustrert av Hege Marie Baraldsnes Gyldendal 2010 ISBN 978-82-05-40055-9
 Andreas Wahl Fysikkmagi illustrert av Martin Lothe Sæterdal Kagge forlag 2012 ISBN 978-82-48-91219-4
 Andreas Wahl og Erik Steineger Nova 8: naturfag for ungdomsskolen Cappelen Damm 2013 ISBN 978-82-02-41297-5
 Andreas Wahl og Erik Steineger Naturfag 8-10 fra Cappelen Damm Cappelen Damm 2021 ISBN 978-82-02-59592-0

 Referanser  

 Eksterne lenker 


  Andreas Wahl i Gatefysikk på NRK.no

Kategori:Norske fysikere
Kategori:Norske TV-programledere
Kategori:Norske sivilingeniører
Kategori:Norske sakprosaforfattere
Kategori:Programledere for NRK TV
Kategori:Skal vi danse-deltakere
Kategori:Personer fra Tønsberg kommune
Kategori:Nordmenn født i Tyskland